מסע מרתק, ייחודי וצבעוני בין פתגמים

בספר "שירים הם פתגמים", כונסו 60 פתגמים מובחרים משלנו ומתרבויות העולם. לכל אחד ואחד מהפתגמים כתב שמוליק קלוסקי שיר חדש ומקורי, וכל אחד מהשירים עוטר בציור יפהפה וססגוני בידי אוריאל פלד. כך נבראו 60 שירים משעשעים, מרגשים ומעוררי השראה וגם 60 ציורים גדולים ו-60 ציורים קטנים, כולם מרהיבים ועשירים בפרטים, ברמזים ובמטפורות. הציורים מעוררים דו-שיח מפתיע עם הפתגמים והשירים ומאנישים אותם. כמו טיול בעולם של הרפתקאות.

הספר חכם, מאתגר, מלהיב, שופע הומור ומתאים לקשת רחבה של קוראים ובהם ילדים, נוער ומבוגרים. דרך מהנה במיוחד להתוודע לפתגמים מופתיים ולמשמעותם וגם להתענג על שירים יצירתיים, מרגשים ומחוללי חשיבה. הספר בחלקו הוא בעל אוריינטציה ישראלית-יהודית ומחובר עמוקות לשורשינו. ובחלקו הוא מחובר לתובנות אוניברסליות. קוראיו ימצאו בו אבן שואבת לידע, חכמת חיים, שירה, רגישות ואמנות. ספר שמרחיב את הדעת ואת הלב.

הספר מושקע ביותר, צבעוני ומעוצב בקפידה. מודפס על דפי כרומו משובחים, בכריכה קשה ובהפקה איכותית ומהודרת. סוג של פסגה בעולם הספרים הישראלי.